ddrg/super_eurlex huggingface dataset:
A Bizottság 3519/92/EGK rendelete

(1992. december 4.)

a Kanári-szigeteken marha- és borjúhústermelőknek nyújtott különleges támogatást és anyatehénre vonatkozó támogatást kiegészítő pótlék alkalmazására vonatkozó részletes szabályok megállapításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel az egyes mezőgazdasági termékek tekintetében a Kanári-szigetek javára egyedi intézkedések bevezetéséről szóló, 1992. június 15-i 1601/92/EGK tanácsi rendeletre [1] és különösen annak 12. cikkére,

mivel az 1601/92/EGK rendelet meghatározott mezőgazdasági termelés tekintetében különleges intézkedéseket ír elő a Kanári-szigetekre vonatkozóan; mivel az említett intézkedések közé tartozik a közösségi jogszabályok alapján hímivarú szarvasmarhákra vonatkozó különleges támogatást és anyatehénre vonatkozó támogatást kiegészítő pótlék folyósítása; mivel az adminisztráció egyszerűsítése érdekében rendelkezni kell arról, hogy a pótlék folyósítására az említett támogatási rendszerek keretében benyújtott kérelem alapján kerüljön sor;

mivel az 1601/92/EGK rendelet szerint a különleges intézkedéseket 1992. július 1-jétől kell alkalmazni; mivel rendelkezést kell hozni arról, hogy a részletes végrehajtási szabályok ugyanezen naptól legyenek hatályosak;

mivel az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,

ELFOGADTA EZT A RENDELETET:

1. cikk

1. Az 1601/92/EGK rendelet 10. cikkének (2) bekezdésében említett, hímivarú szarvasmarhákra vonatkozó különleges jövedelemtámogatást kiegészítő pótlék folyósítására a marha- és borjúhústermelőkre vonatkozó különleges jövedelemtámogatás iránti kérelem alapján kerül sor.

2. Az 1601/92/EGK rendelet 10. cikkének (3) bekezdésében említett, anyatehénre vonatkozó támogatást kiegészítő pótlék folyósítására az anyatehénre vonatkozó támogatás iránti kérelem alapján kerül sor.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 1992. július 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1992. december 4-én.

a Bizottság részéről

Ray Mac Sharry

a Bizottság tagja

[1] HL L 173., 1992.6.27., 13. o.

--------------------------------------------------
A Bizottság 3830/92/EGK rendelete

(1992. december 28.)

a Tizek Közössége és Spanyolország között a kereskedelemben alkalmazott vámok és a rögzített tételek eltörléséről, valamint a Közös Vámtarifa vámtételeinek Spanyolország által 1993. január 1-jétől a tagsággal nem rendelkező országokkal folytatott kereskedelemben történő alkalmazásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel Spanyolország és Portugália csatlakozási okmányára és különösen annak 75. cikke (4) bekezdésére,

mivel a csatlakozási okmány előírja Spanyolország és a Tizek Közössége közötti mezőgazdasági termékek kereskedelmére alkalmazott vámok és más tételek eltörlésének lehetőségét; ugyanezek a rendelkezések megengedik a spanyolországi vámoknak a közös vámtarifával történő gyors összehangolását; az okmány 78. cikke alapján ugyanez a szabály alkalmazandó Spanyolországban a feldolgozóipar védelmének biztosítását szolgáló rögzített tételek csökkentésére;

mivel Spanyolország erre vonatkozóan kérelmet nyújtott be;

mivel az 1993. január 1-jétől megvalósított, belső határok nélküli egységes piac szükségessé teszi a Spanyolország és a Tizek Közössége közötti kereskedelemre vonatkozó vámok és más tételek eltörlését, valamint a tagsággal nem rendelkező országokkal folyatott kereskedelem során az azonos behozatali vámok alkalmazását;

mivel az e rendeletben előírt intézkedések összhangban vannak az érintett irányítóbizottságok véleményével,

ELFOGADTA EZT A RENDELETET:

1. cikk

(1) 1993. január 1-jétől kezdődően:

- Spanyolország eltörli a Tizek Közösségével folytatott kereskedelemben a piac közös szervezésének hatálya alá tartozó termékekre vonatkozóan a feldolgozóipar védelmének biztosítását szolgáló vámokat és rögzített tételeket,

- a Tizek Közössége eltörli azokat a Spanyolországból származó behozatalra alkalmazott vámokat és rögzített tételeket, amelyek célja a feldolgozóipar védelmének biztosítása.

(2) 1993. január 1-jétől Spanyolország a Tizek Közössége által alkalmazott vámokat alkalmazza a tagsággal nem rendelkező országokkal folytatott kereskedelem során.

2. cikk

Ez a rendelet 1993. január 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1992. december 28-án.

a Bizottság részéről

Ray Mac Sharry

a Bizottság tagja

--------------------------------------------------
A Bizottság 587/93/EGK rendelete

(1993. március 12.)

az étkezési olajbogyóra vonatkozó különös intézkedések bevezetéséről szóló 1332/92/EGK rendelet egy termékkódjának módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 3208/89/EGK rendelettel [1] módosított, a mezőgazdasági termékekre használt közös vámtarifa szerinti nómenklatúra kiigazítására vonatkozó eljárásáról szóló, 1979. február 5-i 234/79/EGK tanácsi rendeletre [2] és különösen annak 2. cikke (1) bekezdésére,

mivel az 1332/92/EGK tanácsi rendelet [3] 3. cikkének (1) bekezdése megállapítja a kombinált nómenklatúra egyes kódjai alá tartozó asztali olajbogyót termelő csoportoknak vagy azok társulásainak nyújtandó meghatározott támogatást, mivel a 2505/92/EGK bizottsági rendelet [4] módosította e kódok egyikét, és mivel az említett cikk ennek megfelelően módosítandó;

mivel az e rendeletben előírt intézkedések összhangban vannak az Olaj- és Zsírpiaci Irányítóbizottság véleményével,

ELFOGADTA EZT A RENDELETET:

1. cikk

Az 1332/92/EGK rendelet a következőképpen módosul:

A 3. cikk (1) bekezdésében az "ex20019080" KN-kód helyébe a "20019065" kód lép.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 1993. március 15-től kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1993. március 12-én.

a Bizottság részéről

René Steichen

a Bizottság tagja

[1] HL L 312., 1989.10.27., 5. o.

[2] HL L 34., 1979.2.9., 2. o.

[3] HL L 145., 1992.5.27., 1. o.

[4] HL L 267., 1992.9.14., 1. o.

--------------------------------------------------
A Bizottság 2130/93/Euratom rendelete

(1993. július 27.)

az Euratom biztosítéki rendelkezéseinek alkalmazásáról szóló 3227/76/Euratom rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Atomenergia-közösséget létrehozó szerződésre, és különösen annak 79. cikkére,

tekintettel a Tanács jóváhagyására,

mivel a 3227/76/Euratom bizottsági rendelet [1] meghatározza a Szerződés 79. cikkében említett követelmények jellegét és hatókörét;

mivel a 3227/76/Euratom rendelet előírja, hogy a személyek és vállalkozások közöljék a Bizottsággal a műszaki és működési információkat és adatokat;

mivel a Nemzetközi Atomenergia Ügynökségnek (NAÜ) a nemzetközi biztosítéki rendszere megerősítésének támogatása érdekében kívánatos lehetővé tenni a Bizottság részére bizonyos biztosítéki vonatkozású adatok továbbítását a NAÜ-höz;

mivel az új berendezések alapvető műszaki jellemzőinek tekintetében szükséges – a NAÜ-höz időben történő továbbításuk érdekében – annak az időszaknak a meghosszabbítása, amelyen belül azokat be kell jelenteni a Bizottságnak,

ELFOGADTA EZT A RENDELETET:

1. cikk

A 3227/76/Euratom rendelet a következőképpen módosul:

1. a 2. cikk második bekezdésének helyébe a következő szöveg lép:

"Az új létesítmények alapvető műszaki jellemzőit az 1. cikkben megállapított módon, a nukleáris anyag első szállítmányának várható megérkezése előtt legalább 200 nappal be kell jelenteni.

Továbbá, a több mint egy effektív kilogramm nukleárisanyag-leltárral vagy éves forgalommal – amelyik a kettő közül nagyobb – rendelkező új létesítmény esetén a tulajdonost, az üzemeltetőt, a rendeltetést, a helyszínt, típust, kapacitást és az üzembe helyezésvárható időpontját az építkezés megkezdése előtt legalább 200 nappal be kell jelenteni.";

2. "INFORMÁCIÓK ÉS ADATOK TOVÁBBÍTÁSA

34a. cikk

A Bizottság az e rendelet alapján szerzett információkat és adatokat továbbíthatja a Nemzetközi Atomenergia Ügynökségnek."

2. cikk

Ez a rendelet 15 nappal az Európai Közösségek Hivatalos Lapjában való kihirdetése után lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1993. július 27-én.

a Bizottság részéről

Abel Matutes

a Bizottság tagja

[1] HL L 363., 1976.12.31., 1. o. A legutóbb a 220/90/Euratom rendelettel (HL L 22., 1990.1.27., 56. o.) módosított rendelet.

--------------------------------------------------
A Bizottság 3048/93/EK rendelete

(1993. november 4.)

az egyes rizsfajtákra nyújtott termelési támogatásokra vonatkozó részletes szabályok megállapításáról szóló 675/88/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1544/93/EK rendelettel [1] módosított, a rizs piacának közös szervezéséről szóló, 1976. június 21-i 1418/76/EGK tanácsi rendeletre [2] és különösen annak 8a. cikke (5) bekezdésére,

mivel a 675/88/EGK rendelet [3] részletes szabályokat állapít meg az egyes rizsfajták termelési támogatásainak végrehajtásáról;

mivel a támogatási rendszer hatékony működésének biztosítására ellenőrzési intézkedéseket kell megállapítani annak érdekében, hogy csak az arra jogosult területek és termények után lehessen támogatásban részesülni; mivel az, hogy egy igénylő egy hibás nyilatkozat miatt az összes feltüntetett földterületre elveszítse a támogatáshoz való jogosultságát, túlzott mértékű szankció; mivel ezért a 675/88/EGK rendeletet módosítani kell;

mivel a módosított szabályoknak minden, az 1992/93-as gazdasági évben termelt, 1993-as aratású rizsre igényelt támogatási kérelemre vonatkozniuk kell;

mivel az e rendeletben előírt intézkedések összhangban állnak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

A 675/88/EGK rendelet 5. cikke helyébe a következő rendelkezés lép:

"5. cikk

(1) Amennyiben az ellenőrzés során a ténylegesen megállapított terület mérete nagyobb az igénylésben bevallottnál, úgy a bevallott területnagyságot kell a támogatás kiszámításánál figyelembe venni.

(2) Amennyiben az ellenőrzés során a ténylegesen megállapított terület mérete kisebb az igénylésben bevallottnál, úgy a ténylegesen megállapított területnagyságot kell a támogatás kiszámításánál figyelembe venni. Viszont, a vis maior esetektől eltekintve, a ténylegesen megállapított terület nagyságát csökkenteni kell:

- a megállapított különbség kétszeresével, ha ez a különbség több, mint 2 hektár vagy a megállapított területnek több, mint 2 %-a, de nem több, mint 10 %-a,

- 30 %-kal, ha a talált különbség több, mint a megállapított terület 10 %-a, de nem több, mint 20 %-a.

Amennyiben a különbség nagyobb, mint a megállapított terület 20 %-a, vagy a hibás bevallást szándékosan vagy súlyos gondatlanság alapján tették, támogatás nem adható.

Ezt a bekezdést a nemzeti jogszabályokban meghatározott bármilyen további szankció sérelme nélkül kell alkalmazni."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 1993. július 30-tól kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1993. november 4-én.

a Bizottság részéről

René Steichen

a Bizottság tagja

[1] HL L 154., 1993.6.25., 5. o.

[2] HL L 166., 1976.6.25., 1. o.

[3] HL L 70., 1988.3.16., 12. o.

--------------------------------------------------
A Bizottság 731/93/EGK rendelete

(1993. március 26.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 558/93/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az áruforgalommal kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel az e rendeletben előírt intézkedések összhangban vannak a Nómenklatúra Bizottság véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása ezentúl az említett táblázat 2. oszlopában megjelölt megfelelő KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1993. március 26-án.

a Bizottság részéről

Christiane Scrivener

a Bizottság tagja

[1] HL L 58., 1993.3.11., 50. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-KÓD szerinti besorolás | Indoklás |

1 | 2 | 3 |

A tengerparti környezetben élő, néhol "tengeri féreg" néven ismert Annelida (Polychaetes), közismertebb nevén szelvényes féreg, amelyet általában horgászcsaliként használnak. | 01060099 | A besorolást a Kombinált Nómenklatúra 1. és 6. általános értelmezési szabályai, valamint a 0106, a 010600 és a 01060090 KN-kód megfogalmazása határozzák meg. Ezek az állatok nem tekinthetők a 0307 KN-kód értelmében vett vízi gerincteleneknek. |

--------------------------------------------------
A Tanács 1866/94/EGK rendelete

(1994. július 27.)

a gabonafélék piacának közös szervezéséről szóló 1766/92/EK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 42. és 43. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel a Tanács 1766/92/EGK [4] rendelete a keményítő gyártására szánt burgonya termelői számára nyújtott kompenzációfizetési rendszerről rendelkezik; mivel a keményítőgyártás ellenőrzése céljából az ilyen kompenzációs összegek odaítélését termeltetési szerződés bemutatásától kell függővé tenni;

mivel az 1766/92/EGK rendelet a világpiaci helyzetnek megfelelő kiigazító intézkedéseket is elrendel az előre rögzített lefölözések és visszatérítések vonatkozásában; mivel az ilyen intézkedések lebonyolításának megkönnyítése és a megbízható gazdálkodás érdekében az említett intézkedések nyomán keletkező prémiumok és korrekciós összegek rögzítését szabályozó rendelkezéseket enyhíteni kell;

mivel ezenkívül, az 1766/92/EGK rendelet elfogadásakor a maláta az 1. cikk (1) bekezdésének d) pontjában említett termékek csoportjából átkerült a bekezdés c) pontjában említett termékek csoportjába; mivel a fent említett rendelet A. mellékletét ennek megfelelően kell módosítani,

ELFOGADTA EZT A RENDELETET:

1. cikk

Az 1766/92/EGK rendelet a következőképpen módosul:

1. A 8. cikkben a (2) bekezdés a következő albekezdéssel egészül ki:

"Az első albekezdés rendelkezéseinek sérelme nélkül a kompenzációs összeget csak a burgonyatermelő és a keményítőgyártó közötti szerződés tárgyát képező burgonyamennyiségre vonatkozóan lehet kifizetni."

2. A 12. cikk (2) bekezdésének utolsó mondata helyébe a következő mondat lép:

"Ebben az esetben a lefölözés prémiummal egészül ki."

3. A 13. cikk (4) bekezdésének második albekezdése helyébe a következő lép:

"Rögzíthető egy korrekciós összeg. Ezt az előzetesen rögzített visszatérítésekre kell alkalmazni. A korrekciós összeget a 23. cikkben megállapított eljárásnak megfelelően rögzítik. Ugyanakkor szükség esetén a Bizottság megváltoztathatja a korrekciós összeget."

4. Az A. mellékletben az 1107 KN-kódot (Maláta, pörkölve vagy anélkül) törölni kell.

2. cikk

Ez a rendelet 1994. augusztus 1-jén lép hatályba.

Ezt a rendeletet 1994. augusztus 1-jétől kell alkalmazni. Mindazonáltal az 1. cikk (4) bekezdését 1993. július 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1994. július 27-én.

a Tanács részéről

az elnök

Th. Waigel

[1] HL C 83., 1994.3.19., 1. o.

[2] HL C 128., 1994.5.9.

[3] HL C 148., 1994.5.30., 49. o.

[4] HL L 181., 1992.7.1., 21. o. A rendeletet a Bizottság 2193/93/EGK rendelete (HL L 196., 1993.8.5., 22. o.) módosította.

--------------------------------------------------
A Bizottság 1026/94/EK rendelete

(1994. május 2.)

a baromfira vonatkozó egyes forgalmazási előírásokról szóló 1906/90/EGK tanácsi rendelet végrehajtása részletes szabályainak bevezetéséről szóló 1538/91/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 3204/93/EK rendelettel [1] módosított, a baromfira vonatkozó egyes forgalmazási előírásokról szóló, 1990. június 26-i 1906/90/EGK tanácsi rendeletre [2] és különösen annak 9. cikkére,

mivel a legutóbb a 2891/93/EGK rendelettel [3] módosított 1538/91/EGK bizottsági rendelet [4] meghatározza a fagyasztott és gyorsfagyasztott csirkék víztartalmának ellenőrzéséért felelős közösségi referencia-laboratóriumokat, valamint ezek egyedi hatásköreit és feladatait; mivel feladatainak ellátása érdekvében célserü rögzíteni a referencialaboratóriumnak járó közösségi támogatás mértékét;

mivel a közösségi pénzügyi támogatást eredetileg egy hároméves időtartamra nyújtották volna; mivel ezt felülvizsgálják annak érdekében, hogy a kezdeti időtartam lejárta előtt meghosszabbítsák;

mivel az Európai Közösség és a közösségi referencia-laboratórium között szerződést kell kötni, amely meghatározza a pénzügyi támogatás kifizetését szabályozó feltételeket;

mivel az elnök által meghatározott határidőn belül a Baromfihús- és Tojáspiaci Irányítóbizottság nem nyújtotta be véleményét,

ELFOGADTA EZT A RENDELETET:

1. cikk

Az 1538/91/EGK rendelet 14a. cikke a következő (14) bekezdéssel egészül ki:

"(14) A "Het Spelderholt" Baromfikutatási és Információs Szolgáltatási Központ, Beekbergen, Hollandia közösségi referencia-laboratórium részére a Közösség hároméves időtartamra maximálisan 75000 ECU pénzügyi támogatást nyújt, a IX. melléklet (1) bekezdésében említett feladatok végrehajtására.

A pénzügyi támogatást az Európai Közösség nevében eljáró Bizottság és a laboratórium közötti szerződés feltételei alapján kell a referencia-laboratórium részére kifizetni.

A Mezőgazdasági Főigazgatóság főigazgatója meghatalmazást kap arra, hogy a Bizottság nevében a szerződést aláírja."

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1994. május 2-án.

a Bizottság részéről

René Steichen

a Bizottság tagja

[1] HL L 289., 1993.11.24., 3. o.

[2] HL L 173., 1990.7.6., 1. o.

[3] HL L 263., 1993.10.22., 12. o.

[4] HL L 143., 1991.6.7., 11. o.

--------------------------------------------------
A Bizottság 2480/95/EK rendelete

(1995. október 25.)

a gabonafélékkel kapcsolatos export-visszatérítés nyújtására és a gabonafélék piacán bekövetkező zavarok esetén hozandó intézkedésekre vonatkozóan az 1766/92/EGK tanácsi rendelet alkalmazásának egyes részletes szabályainak megállapításáról szóló 1501/95/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1863/95/EK rendelettel [1] módosított, a gabonafélék piacának közös szervezéséről szóló [2] 1992. június 30-i 1766/92/EGK tanácsi rendeletre és különösen annak 13. cikkének (11) bekezdésére és 16. cikkének (2) bekezdésére,

mivel a Bizottság 1501/95/EK rendelete részletes szabályokat állapít meg a gabonafélékkel kapcsolatos export-visszatérítés nyújtására és a gabonafélék piacán bekövetkező zavarok esetén hozandó intézkedésekre vonatkozóan az 1766/92/EGK tanácsi rendelet végrehajtására [3]; mivel a feldolgozott termékek export-visszatérítésének kiszámítása érdekében szükséges az alkalmazandó feldolgozási együtthatók ismerete; mivel ezen együtthatók tulajdonképpen az említett rendelet I. mellékletében szereplő számok; mivel ezért e tényt egyértelművé kell tenni,

ELFOGADTA EZT A RENDELETET:

1. cikk

Az 1501/95/EK rendelet szövege a következőképpen módosul:

1. a 11. cikk (1) bekezdésének utolsó mondata helyébe a következő szöveg lép:

"Az alaptermék mennyisége és e terméknek a feldolgozott termék által tartalmazott mennyisége közti összefüggést kifejező feldolgozási együtthatóknak az I. mellékletben szereplő értékek."

2. az I. melléklet utolsó oszlopának címsora helyébe a következő szöveg lép:

"Az adott termék 1000 kilogrammjában található gabonaféle tömegét kilogrammban feltüntető feldolgozási együtthatók."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1995. október 25-én.

a Bizottság részéről

Franz Fischler

a Bizottság tagja

[1] HL L 179., 1995.7.29., 1. o.

[2] HL L 181., 1992.7.1., 21. o.

[3] HL L 147., 1995.6.30., 7. o.

--------------------------------------------------
A Bizottság 2700/95/EK rendelete

(1995. november 22.)

egyes tej és tejtermékek piaci árát és összegét, amelyek ECU-ben kifejezett értékét a mezőgazdasági átváltási arányok korrekciós tényezőjének eltörlése következtében kiigazították, 1995. február 1-je előtt rögzítő rendeletek módosításáról szóló 1802/95/EK rendelet helyesbítéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1538/95/EK rendelettel módosított [1], a tej és tejtermékek piacának közös szervezéséről szóló, 1968. június 27-i 804/68/EGK tanácsi rendeletre [2] és különösen annak 5c. cikkének (7) bekezdésére,

mivel az 1802/95/EK bizottsági rendelet [3] mellékletében egy elírás helyesbítésre szorul;

mivel az e rendeletben előírt intézkedések összhangban állnak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

Az 1802/95/EK rendelet melléklete a következő sorral egészül ki az 1158/91/EGK rendelet után és a 3378/91/EGK rendelet előtt:

"(ECU) |

1 | 2 | 3 | 4 | 5 |

Rendelet | Hivatkozások | Előző összeg átváltással | Új összeg átváltás nélkül | Az 1995. szeptember 1-jétől alkalmazandó új összeg |

1637/91/EGK | 2. cikk (5) bekezdés | 10 | 12,08 | 12,08" |

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ezt a rendeletet az 1995/96. gazdasági évtől kell alkalmazni a nemzeti valutára átváltott összegekre.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1995. november 22-én.

a Bizottság részéről

Franz Fischler

a Bizottság tagja

[1] HL L 148., 1995.6.30., 17. o.

[2] HL L 148., 1968.6.28., 13. o.

[3] HL L 174., 1995.7.26., 27. o.

--------------------------------------------------